Ouderdom stuit nie dié ruimtevaarder se romanseDie wêreldbekende ruimtevaarder, Buzz Aldrin, is op 93 met Anca Faur getroud. (Foto: Buzz Aldrin/Twitter) Die wêreldbekende ruimtevaarder Buzz Aldrin is op die ryp ouderdom van 93 weer getroud. Dié keer met sy langtermynnooi, Anca Faur. Faur, ŉ chemiese ingenieur en Aldrin se vierde vrou, is na bewering drie dekades jonger as Aldrin. Dié egpaar is tydens ŉ private seremonie op Aldrin se 93ste verjaardag getroud. In ŉ boodskap wat die ruimtevaarder op Twitter gedeel het, vergelyk hy hul opgewondenheid oor die huwelik met dié van tieners. On my 93rd birthday & the day I will also be honored by Living Legends of Aviation I am pleased to announce that my longtime love Dr. Anca Faur & I have tied the knot.We were joined in holy matrimony in a small private ceremony in Los Angeles & are as excited as eloping teenagers pic.twitter.com/VwMP4W30Tn — Dr. Buzz Aldrin (@TheRealBuzz) January 21, 2023 Die Amerikaanse ruimtevaarder is die laaste oorlewende lid wat in Julie 1969 deel van die Apollo 11-missie was. Dit was tydens dié missie dat Neil Armstrong en Aldrin die eerste mense geword het wat voete op die maan gesit het. Michael Collins, wat aan die stuur van die tuig was tydens Armstrong en Aldrin se maantog, is in April 2021 dood. Armstrong, die eerste man op die maan, is in 2012 dood. Sedert sy uittrede by Nasa in 1971 het Aldrin menigmaal sy ondersteuning van ruimteverkenning uitgespreek. ŉ Krater op die maan wat naby die Apollo 11-landingsplek was, is ook na hom genoem.